kardosdrur/scandi-wiki huggingface dataset:
Diego Tur

Diego Tur (født 3. oktober 1971 i København) er en tidligere dansk fodboldspiller og vinder af Robinson Ekspeditionen 2006. På toppen af sin karriere spillede Diego Tur som forsvarsspiller for FCK mellem 1992 og 2001. Tur har en dansk mor og en spansk far.

Kluboversigt 
Diego Tur spillede for følgende klubber:
 FC Roskilde (fra og med 2. januar 2006)
 BK Frem (2003-2005) – 30 kampe
 AaB (2002-2003) – 30 kampe
 AB (2002, udlejet fra FCK)
 FC København (1992-2002) – 225 kampe / 15 mål
 B 1903 (1989-1992) – 100 kampe
 BS 72 (Albertslund)

Spillerhæder 
 1987 Årets U16-talent

Efterfølgende YouTube-berømmelse 
I Superliga-sæsonen 1998-99 var Diego Tur involveret i en mindre batalje med AGF-spilleren Bo Nielsen. Efterfølgende er tv-klippet, hvor man ser Diego Tur give Bo Nielsen et knips på øret blevet en YouTube-klassiker og bliver hyppigt brugt til at illustrere, hvor ynkeligt skuespil i fodbold kan være.

Referencer

Eksterne henvisninger 
 

Fodboldspillere fra Danmark
Fodboldspillere fra FC København
Fodboldspillere fra AaB
Fodboldspillere fra Akademisk Boldklub
Fodboldspillere fra Boldklubben Frem
Deltagere i Robinson Ekspeditionen
Personer fra København
Slavekrigen

Slavekrigen i marts-april 1848 var en ikke-begivenhed i begyndelsen af Treårskrigen. Der gik rygter i Jylland om at tugthusslaverne i Rendsborg var blevet sat på fri fod af oprørerne i Slesvig-Holsten og at slaverne drog hærgende op gennem Jylland. Der dannedes borgervæbninger, som skulle beskytte mod truslen fra slaverne. Til bevæbning af disse korps begyndte mange smede at fremstille blankvåben og geværer – en opgave, som ellers var industrielt organiseret på dette tidspunkt. Flere af disse hastigt fremstillede våben kan i dag ses på lokale museer.

Slavekrigen var sidste gang, bavnesystemet i Nørrejylland blev brugt til sit formål.

Litteratur 
 Torsten Friis: Slavekrigen i Jylland 1848 - Historien om Danmarks mærkeligste krig, Landbohistorisk Selskab 1998, 

Treårskrigen
Bogens folk

Bogens folk (arabisk اهل الكتاب, ahl al-Kitâb) er et udtryk, der betegner de folk, som i islamisk tradition menes at have del i Guds åbenbaring, altså jøder, kristne og muslimer. Nogle islamiske lærde regner også Zarathustra-tilhængere til Bogens folk.

Fællestræk 
Bogens folk har flere fælles træk:
 De anerkender én Gud.
 De har en række profeter tilfælles, f.eks. Moses. Noa, Kong David og Abraham 
 De tror på et liv efter døden, dommedag, Himmelen og engle.
 De har beslægtede opfattelser af Skabelsen, herunder Adam og Eva i Edens Have.

Islam
Guy Fawkes

Guido Fawkes (født 13. april 1570, død 31. januar 1606), almindeligvis kaldet Guy Fawkes, var en af hovedmændene i den katolske sammensværgelse, Krudtsammensværgelsen, the Gunpowder Plot. Planen var at knuse den engelske protestantiske elite ved at sprænge kong Jakob 1. og begge parlamentets kamre i London i luften under parlamentets åbning den femte november 1605.

Til erindring herom kaldes 5. november for Guy Fawkes' Day.

Traditionens vers 
Remember, remember the Fifth of November,
The Gunpowder Treason and Plot,
I know of no reasonWhy the Gunpowder TreasonShould ever be forgot.Guy Fawkes, Guy Fawkes, t'was his intentTo blow up the King and Parli'ment.Three-score barrels of powder belowTo prove old England's overthrow;By God's providence he was catch'd (or by God's mercy*)With a dark lantern and burning match.Holloa boys, holloa boys, let the bells ring. (Holla*)Holloa boys, holloa boys, God save the King!And what should we do with him? Burn him!
''Then what? Remember this day*

Referencer

Eksterne henvisninger 

 

Personer fra England
Personer fra Tudortiden
Briter i 1500-tallet
Briter i 1600-tallet
Lüneburger Heide

Lüneburger Heide er et hedelandskab i det nordlige Tyskland mellem Hannover, Hamburg og Bremen. Landskabet blev skabt i middelalderen ved fældning af skov til den saltproduktion i Lüneburg, der var en væsentlig del af det økonomiske grundlag for Hanseforbundets vækst.

En anden opfattelse er, at området er en smeltevandsslette fra istiden ligesom heden i Jylland, og at området var skovløst inden skabelsen af Hanseforbundet.   

Den 4. maj 1945 overgav de tyske styrker i Holland, Nordvesttyskland og Danmark sig til den britiske feltmarskal Bernard Law Montgomery på Lüneburger Heide. Da nazi-lederen Heinrich Himmler efter sin tilfangetagelse begik selvmord, blev liget begravet et ukendt sted på Lüneburger Heide. Gravstedet er stadig ukendt.

Ifølge de gamle sagn var det på Lüneburger Hede, at sagnhelten Sigurd Fafnersbane dræbte dragen Fafner.

Eksterne henvisninger 

Tyskland
Injera

Injera (også stavet Injerra eller Injira) er et blødt syret fladbrød fremstillet af teff-mel. Brødet spises traditionelt i Etiopien, Eritrea og Somalia. Melet og vand blandes til en dej og får lov til at stå og gære i et par dage. Herefter bages brødet som store pandekager.

Injera spises sammen med sammenkogte retter. Man afriver et stykke injera med højre hånd og tager hermed en passende mundfuld ragout. Injera er således både mad, tallerken og bestik.

Etiopiere, eritreanere og somaliere i udlandet benytter også hvede- byg- eller rismel og blander med teff-melet, som kan være svært at skaffe. Injera smager naturligvis forskelligt, hvis man benytter forskellige melblandinger.

Eksterne links 
 Science of Cooking: Ethiopian Injera – opskrift (engelsk)

Brød
Mad fra Afrika
Tom Lehrer

Thomas Andrew "Tom" Lehrer (født 9. april 1928 i New York City) er en amerikansk, matematiker, singer-songwriter, satiriker og pianist.

Tom Lehrer fik som 18-årig en bachelorgrad i matematik fra Harvard University. Allerede året efter fik han en Master i samme fag og begyndte derefter at undervise på Harvard og MIT. Samtidig med sin akademiske karriere udviklede han sin musikalske side og skrev satiriske sange om det akademiske miljø. Sangen "Fight Fiercely, Harvard" (1945) er en parodi på det forfinede, britisk prægede Harvard, der deltager med et amerikansk fodboldhold i universitetsligaen. 

I årene efter skrev han flere sange, der især parodierede musicalgenren. Inspireret af succesen blandt venner og kolleger indspillede han i 1953 en række af disse numre på pladen Songs by Tom Lehrer. Pladen blev kun solgt via postordre, men blev hurtigt et kult-hit blandt studerende på østkystens universiteter på grund af mund-til-øre-metoden; Tom Lehrer havde ikke råd til at promovere den. Han turnerede med sine sange, til han meldte sig til hæren 1955 – 1957, hvor han blandt andet var i National Security Agency (NSA). I 1959 udgav han tre plader: en studieindspilning af hans repertoire (More of Tom Lehrer) og to liveindspilninger. Inspirationen fra hæren og NSA ses i numrene "It Makes A Fellow Proud to Be a Soldier" og "We Will All Go Together When We Go". Blandt inspirationen fra hans videnskabelige karriere på Harvard er "The Elements" og "Fight Fiercely, Harvard".

Han hadede at optræde live og indstillede den del af karrieren i 1960 for at tage en ph.d.-grad på Harvard. Han fortsatte dog med at skrive sange, og i 1965 udgav han pladen That Was The Year That Was. De tidligere udgivelser var parodier over samfundet på et mere generelt plan med sange som den ironiserende "My Home Town" og den makabre "I Hold Your Hand in Mine". Men nu blev Tom Lehrer mere specifik i sin kritik og sprang ud som politisk satiriker. Det høres i sange som "Pollution", der er en kritik af forureningen, "So Long, Mom (A Song For World War III)", der er en antikrigssang, "Send The Marines" og "MLF Lullaby", der er en kritik af USA's udenrigspolitik, og til sidst "Who's Next?" om atombombespredningen. Det blev hans sidste plade. Han genoptog turnelivet to år, til han i maj 1967 blev kåret til studenternes æreskunstner og den 11. september 1967 holdt sin afskedkoncert i København. Han har tillige skrevet sange om grammatik til et TV-børneprogram.
Han medvirkede i 1998 ved to koncerter i London til ære for sin impresario.

Diskografi 
 Songs by Tom Lehrer (1953)
 More of Tom Lehrer (1959)
 An Evening Wasted With Tom Lehrer (live) (1959)
 Revisited (live) (1960)
 That Was The Year That Was (live) (1965)
 The Remains of Tom Lehrer (3-CD box) (2000)

Eksterne henvisninger 

 

 Officielle hjemmeside

Satirikere fra USA
Komikere fra USA
Matematikere fra USA
Pianister fra USA
Personer fra New York City
Jøder fra USA

Amerikanere i 1900-tallet
Amerikanere i 2000-tallet
Bourbon Street Jazzband

Bourbon Street Jazzband er et dansk jazzorkester med base i Midt-og Østjylland. Stiftet 1956 af Gerhard Ellerbæk, kornet og Kurt Heegaard Jacobsen, banjo, guitar og sang.

Jazzorkestre
Musikgrupper fra Danmark
Musikgrupper fra 1956
Tohono O'Odham-reservatet

Tohono O'Odham-reservatet (også kendt som Papago-reservatet) er et indianerreservat med hovedsæde i byen Sells, Arizona, USA.

Placering: 218 km syd for Phoenix i Maricopa County, Pima County og Pinal County (se om byen Pinal).
Stamme: Tohono O'odham (Papago). Kendt for: Kurvevævning og lerpotter.

Papago-stammen besluttede i 1986 at ændre navnet til Tohono O'odham, som betyder "ørkenfolket" på deres sprog. Dette er det næststørste indianerreservat i USA (efter Navajo-reservatet, som ligger i Arizona, en del i Utah og New Mexico). De 8.000 medlemmer af Tohono O´odham stammen er hovedsageligt beskæftiget med turisme. På trods at reservatet har skiftet navn, kan det på nogle kort stadigvæk fremstå som Papago-reservatet.

Kilder 
 

Indianerreservater i Arizona
Hanoi

Hanoi eller Ha Noi har været hovedstad for hele Vietnam siden 1976 og var hovedstad i Nordvietnam fra 1954 til 1976. Byen har indbyggere.

Byen ligger på den højre (sydvestlige) bred af Den Røde Flod på en flodslette i det nordlige Vietnam. I byen findes Ho Chi Minhs mausoleum og mange museer relateret til frihedskrigene fra 1945 til 1976.

Byen har mange bygninger fra perioden fra 1887 til 1940.

Hanoi er som store dele af Vietnam under en stærk økonomisk udvikling, der viser sig i form af store byggeaktiviteter til såvel boliger som industri.

I den sydlige del af Hanoi ligger Bach Mai-hospitalet, der blev bygget af franskmændene i 1911 og i dag er et af Vietnams største hospitaler.

Historie 

Hovedstad for Fransk Indokina, blev byen i 1887. 

Long Biên-broen (Cầu Long Biên) var angiveligt en af de vigtigste militære mål i Nordvietnam, under Vietnam-krigen; Broen står mellem Gia Lam og Hanoi.

Noter 

Byer i Vietnam
Peter Ørsted

Peter Ørsted (24. april 1942 - 16. december 2015) var en dansk cand.mag. (1970) i latin og historie. Fra 1970 ansat ved Københavns Universitet, Institut for Historie. I 1985 dr. phil. ved en afhandling om romersk økonomi (Roman Imperial Economy and Romanization). Har en lang række af internationalt publicerede artikler om Roms historie bag sig.

I 1989 udgav han bogen Romerne, som blev modtaget med meget positiv kritik. I 1993 udkom Gajus Julius Caesar, i 1999 Danmark før Danmark, i 2001 Liv og arbejde i det romerske imperium, og i 2004 hans måske mest ambitiøse og vellykkede bog: Nero – kejser i Rom.

I 2005 begyndte han at trappe ned med arbejdet på universitetet, og i 2007 gik han endeligt på pension.

Eksterne henvisninger 
 
 Peter Ørsted er gæst i Koplevs Krydsfelt på P1
 Publikationsliste omfattende værker efter 1990
 Nero – kejser af Rom

Referencer 

Faglitterære forfattere fra Danmark
Danskere i 2000-tallet
Historikere fra Danmark
Danskere i 1900-tallet
Dansksprogede forfattere fra Danmark
Peter Poulsen (skuespiller)

Peter Valdemar Poulsen (18. november 1905 i Hornbæk – 21. maj 2006) var en dansk skuespiller.

Student fra Birkerød Kostskole og gik på Svend Methlings elevskole 1927-1930.
Optrådte siden på bl.a. Dagmarteatret, Riddersalen, Folketeatret og på provinsturnéer.

Fra midten af 1960'erne trak Peter Poulsen sig mere eller mindre tilbage, men gjorde dog i en sen alder comeback to gange, da han medvirkede i to spillefilm fra 1986 og 1990.

Har været gift med skuespillerinden Inga Schultz. Han var Danmarks ældste skuespiller, indtil han døde den 21. maj 2006 i en alder af 100 år.

Filmografi 

 Under byens tage – 1938
 Kongen bød – 1938
 Elverhøj – 1939
 En desertør – 1940
 Møllen – 1943
 For frihed og ret – 1949
 Hejrenæs – 1953
 Ullabella – 1961
 Eventyr på Mallorca – 1961
 Flamberede hjerter – 1986
 Sirup (film) – 1990

Eksterne henvisninger 
 
 

Skuespillere fra Danmark
Hundredårige
Nordby Pastorat (Fanø)

Nordby Pastorat på Fanø omfattede Nordby Sogn i Fanø Kommune.
Sognepræstens embede omfattede kun det ene sogn (hovedsogn eller étsognspastorat).

I 2012 blev pastoratet lagt sammen med Sønderho Pastorat under Fanø Pastorat.

Ekstern henvisning
Nordby Kirke

Pastorater i Ribe Stift
Ta' lidt solskin

Ta' lidt solskin er en dansk film fra 1969. Manuskript og instruktion er af Annelise Reenberg.

Medvirkende
Axel Strøbye
Poul Bundgaard
Pusle Helmuth
Michael Rosenberg
Vigga Bro
Ole Monty
Kirsten Walther
Clara Pontoppidan
Arthur Jensen
Henny Lindorff
Miskow Makwarth
Bjørn Puggaard-Müller
Gunnar Strømvad
Knud Hallest
Gunnar Lemvigh
Erik Wedersøe
Poul Glargaard
Bertel Lauring
Susanne Jagd
Bendt Reiner
Sigrid Horne-Rasmussen
Kate Mundt
Ernst Meyer
Holger Vistisen

Eksterne henvisninger 
 

Danske film fra 1969
Film instrueret af Annelise Reenberg
Vennebjerg Herred

Vennebjerg Herred var en del af det tidligere Hjørring Amt og det nuværende Nordjyllands Amt.

Herredet hørte i middelalderen under Vendsyssel, senere under Ålborghus Len og fra 1660 under Åstrup, Sejlstrup, Børglum Amt indtil herredet i 1793 kom under Hjørring Amt.

I Vennebjerg Herred ligger købstaden Hjørring ogfølgende sogne:
 Asdal Sogn
 Astrup Sogn
 Bistrup Sogn
 Bjergby Sogn
 Harritslev Sogn
 Hirtshals Sogn
 Horne Sogn
 Jelstrup Sogn
 Mygdal Sogn
 Mårup Sogn (Maarup)
 Rubjerg Sogn
 Sankt Catharinæ Sogn
 Sankt Hans Sogn
 Sankt Olai Sogn
 Sindal Sogn
 Skallerup Sogn
 Tornby Sogn
 Uggerby Sogn
 Ugilt Sogn
 Vennebjerg Sogn
 Vidstrup Sogn

Historie 
Vennebjerg Herred (1231 Winæbiærgheret) omfattede i 1500- og 1600-tallet de følgende sogne: Hjørring, Sankt Hans, Sankt Olai, Sankt Catharinæ, Kristi, Ugilt, Vidstrup, Vidstrup, Skallerup, Vennebjerg, Rubjerg, Mårup, Jelstrup, Harritslev, størstedelen af Hørmested, Lendum, Åsted, Skærum, Flade og Gerum. 26. november 1687 forenedes det med Horns Herred. Ved reskript af 15. november 1815 deltes jurisdiktionen, og følgende sogne henlagdes under herredet: Sankt Hans, Sankt Olai, Ugilt, Astrup, Sindal, Mygdal, Bjergby, Uggerby, Asdal, Horne, Tornby, Vidstrup, Skallerup, Vennebjerg, Mårup, Rubjerg, Jelstrup og Harritslev. 1919 kom herredet sammen med Hjørring by og Børglum Herred under politikreds nr. 52 og retskreds nr. 72, fra 1. oktober 1940 nr. 72a, fra 1956 nr. 78.

I 1600-tallet afholdtes tinget på Bagterp mark syd for Hjørring; dette kaldtes undertiden endda for Hjørring herreds ting. Fra 1688 havde man tingsted ved Astrup Kirke, hvor man opførte et tinghus. Fra 28. maj 1668 var herredsfogden tillige byfoged i Hjørring, og 1702 flyttedes tinget til denne by, hvor det forblev efter 1815.

Vennebjerg Herred hørte siden middelalderen under Åstrup len og fra 1660 under Åstrup og Sejlstrup amter, der 1671 blev forenet med Børglum amt og 1714 fik amtmand fælles med Ålborghus. Fra 1793 hørte det under det nyoprettede Hjørring Amt.

I gejstlig henseende hørte Vennebjerg Herred under Vendelbo eller Børglum Stift, efter reformationen under Ålborg Stift. Indtil 1813 udgjorde herredet et selvstændigt provsti, hvorefter det blev en del af amtsprovstiet for Horns, Vennebjerg og Børglum Herred. 10. april 1824 blev herredet sammen med Horns Herred ét provsti, som dog 5. marts 1864 blev delt, hvorefter Vennebjerg Herred blev et selvstændigt provsti. Ved ændringen af den verdslige jurisdiktion 1815 bevaredes den gamle herredsinddeling i gejstlig henseende, og først 17. november 1841 blev denne ændret så den afspejlede den verdslige.

Kilder 
 J.P. Trap, Danmark 5. udg. redigeret af N. Nielsen, P. Skautrup & P. Engelstoft. Hjørring Amt. Bind VI, I. København: Gad. 1960.

Eksterne henvisninger 
 
 
 Trap Danmark 4. udgave 1924
 DIS-Danmark Amt-Herred-Sogn 

Herreder i Hjørring Amt
Tipsmiddelsagen

Tipsmiddelsagen (også kendt som Anders And-sagen og Tips-skandalen) og var en sag, hvor flere danske ungdomsorganisationer især politiske havde forfalsket deres medlemslister, så de på grundlag af et for højt medlemstal blev berettiget til større tilskud fra Dansk Ungdoms Fællesråd, der fordeler tipsmidlerne (en del af overskuddet i Danske Spil A/S, tidligere Dansk Tipstjeneste).
Sagen kom til offentlighedens kendskab i 1991 og medførte, at flere organisationer som Danmarks Socialdemokratiske Ungdom (DSU), Radikal Ungdom (RU), Socialistisk Folkepartis Ungdom (SFU) og Venstresocialisternes Ungdom (VSU) fik frataget muligheden for at modtage tipsmidler i to år. RU og VSU blev nedlagt. RU genopstod som Radikal Ungdom af 1994.

I forbindelse med sagen blev Anders Ladekarl, daværende generalsekretær, af flere parter beskyldt for at kende til svindlen, men der blev dog ikke rejst sigtelse i den forbindelse.

Også i Konservativ Ungdom var der store uregelmæssigheder i medlemsregistreringen. Blandt andet blev Konservativ Ungdom opdaget i et forsøg på at få tilskud for proforma-lokalforeninger. 
Flere af ungdomspartiernes medlemskartoteker brændte eller forsvandt i forbindelse med opklaringen af sagen.

Tipsmiddelsagen medførte en stramning af reglerne omkring fordeling af tipsmidler.

Referencer 

Danmarks politik
Begivenheder i 1991
Moment

Se også Moment (virksomhed).
Inden for fysik henviser moment normalt til drejningsmoment (kraftmoment). Kraftmomentets virkning vil ofte være at ændre det påvirkede legemes impulsmoment (afhængigt af legemets inertimoment).

Moment anvendes også i betydningen væsentlig faktor eller afledt fra fransk som et øjeblik. I typiske sammenhænge kan et moment være en del af et større opgave eller øvelse.
Et dagligdags eksempel er fra forsvaret, redningsberedskabet eller politiet, hvor man i en større øvelse vil betegne de enkelte dele og hændelser der skal reageres på, af øvelsen som momenter. Ofte er disse hændelser, i relation til afviklingen af øvelsen, pludseligt opståede og kræver derfor et øjeblikkeligt indgreb.

Fysik
Klassisk mekanik
Længde
Fysisk størrelse

bg:Момент на сила
el:Ροπή
sq:Momenti
Nordby Pastorat

Nordby Pastorat henviser til flere artikler:
 Nordby Pastorat (Samsø) – et pastorat på Samsø og i Århus Dom-Samsø-Tunø Provsti
 Nordby Pastorat (Fanø) – et pastorat på Fanø og i Skads Provsti
Lyngå-Skjød-Lerbjerg Pastorat

Lyngå-Skjød-Lerbjerg pastorat var et pastorat i Folkekirken under Århus Stift. Pastoratet omfatter tre sogne fordelt på to provstier. Den nuværende sognepræst i pastoratet er Anne Martiny Kaas-Hansen.

Pastoratet indgik 1. september 2013 i Hadsten-Nørre Galten-Vissing-Ødum-Hadbjerg-Lyngå-Skjød-Lerbjerg Pastorat

Pastorater i Århus Stift
Røgen-Sporup-Søby Pastorat

Røgen-Sporup-Søby pastorat er et pastorat i Folkekirken under Århus Stift. Pastoratet omfatter tre sogne. Den nuværende sognepræst i pastoratet er Mette Mommsen.

Pastorater i Århus Stift
Hammel-Voldby Pastorat

Hammel-Voldby pastorat er et pastorat i Folkekirken under Århus Stift. Pastoratet omfatter to sogne. Der er to sognepræster tilknyttet pastoratet. Det er i øjeblikket (pr.1.1.2008) Ole Hyldegaard Hansen (kirkebogsfører) og Ann Vendeltorp.

Pastorater i Århus Stift
Semper fidelis

Semper Fidelis, eller Semper Fi, er et udtryk fra latin, der betyder Altid Tro. 

"Semper Fidelis" er anvendt som motto i flere våbenskjolde og for flere organisationer, bl.a. for:

Byen Exeter i det sydvestlige England.
Det amerikanske  marineinfanteri.
Hænger over byporten til citadellet i Calvi, Korsika

Ordsproget er også titlen på en march af John Philip Sousa.

Latinske vendinger
Vejerslev-Aidt-Thorsø Pastorat

Vejerslev-Aidt-Thorsø pastorat var et pastorat i Folkekirken under Aarhus Stift. Pastoratet omfattede tre sogne. Sognepræst i pastoratet er i øjeblikket Jakob Fink.

Pastoratet indgik i 2021 i Vejerslev-Aidt-Thorsø-Hvorslev-Gerning-Vellev-Haurum-Sall-Houlbjerg-Granslev Pastorat

Pastorater i Viborg Stift
Lading Pastorat

Lading pastorat er et pastorat i Folkekirken under Århus Stift. Pastoratet omfatter kun et enkelt sogn, Lading Sogn. Sognepræst i pastoratet er i øjeblikket Ann Vendeltorp.

Pastorater i Århus Stift
Gnisten (lodsbåd)

Gnisten, motorbåd nr. 26 er bygget på Christian Nielsens værft i Frederikshavn i 1925. 

Skibet var i drift for Frederikshavn Lodseri frem til 1975.

Skibet var rigget med et gaffelstorsejl og stagfok. 

Oprindelig lå der en 10 hk Hein motor i båden. Senere blev der installeret en 14 hk Hein motor, som igen blev efterfulgt en 20 hk Gamma motor fra Frederikshavn Motorfabrik. 

Under sidste udskiftning blev monteret to Bedford motorer på 110 hk hver.

Skibsbevaringsfonden har godkendt Gnisten som et bevaringsværdigt skib.

Værfthistorisk Selskab Frederikshavn (VHs) er for nuværende, 2005, i gang med renovering af skibet.

Eksterne henvisninger 
VHs hjemmeside
Skibsbevaringsfondens hjemmeside

Bevaringsværdige skibe
Transport i Frederikshavn
Roy Hodgson

Roy Hodgson (født 9. august 1947 i Croydon) er en engelsk fodboldtræner, der er manager for Crystal Palace. Han har en lang trænerkarriere bag sig og har blandt andet været landstræner for England,  og  samt klubtræner for Malmö FF, Inter, F.C. København, Fulham F.C. og Liverpool. Med Fulham nåede han finalen i Europa League 2010.

Eksterne henvisninger 

Personer fra Storbritannien
Fodboldspillere fra England
Fodboldtrænere fra England
Fodboldspillere fra Crystal Palace F.C.
Fodboldtrænere for FC København
Fodboldtrænere fra Blackburn Rovers F.C.
Fodboldtrænere fra Fulham F.C.
Fodboldtrænere fra West Bromwich Albion F.C.
Trænere for Englands fodboldlandshold
Fodboldspillere fra Maidstone United F.C.
Trænere for Schweiz' fodboldlandshold
Trænere for Forenede Arabiske Emiraters fodboldlandshold
Trænere for Finlands fodboldlandshold
Fodboldtrænere fra Malmö FF
Vejle Amt (før 1970)

Vejle Amt hørte i middelalderen dels under Løversyssel (Bjerre og Hatting Herreder), under Jellingsyssel (Nørvang og Tørrild Herreder) og Almindsyssel (Jerlev, Holmans, Brusk, og Elbo Herreder).

Fra 1660 kom området under Koldinghus Amt og Stjernholm Amt.

Vejle Amt blev oprettet i 1793 af Koldinghus Amt med de tre købstæder Vejle, Kolding og Fredericia, og i 1799 blev Bjerre og Hatting Herreder fra Stjernholm Amt lagt til.

Ved fredsslutningen efter krigen i 1864, hvor Danmark mistede hertugdømmerne, blev der indgået en byttehandel mellem Danmark og de tyske sejrherrer, hvorved de fleste kongerigske enklaver blev indlemmet i det afstående Hertugdømme Slesvig, som til gengæld afstod Ærø, et område ved Ribe og 8 sogne i Tyrstrup Herred til Kongeriget Danmark. Tyrstrup Herred blev således delt, så de 8 sogne syd for Kolding indgik i et nyt Nørre Tyrstrup Herred, der blev overført fra Haderslev Amt til Vejle Amt.

Vejle Amt bestod så af de ni herreder:
 Bjerre Herred
 Brusk Herred
 Elbo Herred
 Hatting Herred
 Holmans Herred
 Jerlev Herred
 Nørre Tyrstrup Herred
 Nørvang Herred
 Tørrild Herred

Amtmænd 
 1796-1803: Johan Carl Frederik Hellfried
1803-1820: Johan Henrik Selmer
1820-1826: Herman Gerhardt Treschow
1826-1828: Carl Gustav Rosenørn
 1828-1848: Peter Fjeldsted Hoppe
 1848 – 1861: Orla Lehmann
 1861 – 1862: Carl Ludvig Vilhelm Rømer von Nutzhorn (konstitueret)
 1870 – 1899: Carl Ludvig Vilhelm Rømer von Nutzhorn
 1899 – 1921: Vilhelm Bardenfleth
 1921 – 1937: Knud Valløe
 1937 – 1951: Peder Hershend
 1951 – 1970: Arne Magnus Wamberg (fortsatte til 1980)

Eksterne kilder og henvisninger

Se også 
 Kirker i Vejle Amt (før 1970)
 Danmarks regioner (2007-)
 Danmarks amter (1970-2006)
 Danmarks amter (1793-1970)
 Danmarks amter (1662-1793)
 Syssel
 Sønderjylland

Danmarks amter (1793-1970)
Sapphire

Sapphire er et firma, der producerer grafikkort til PC'er udelukkende med ATI grafikprocessor.

It-virksomheder fra Kina
Virksomheder fra Hongkong
Elektronikvirksomheder fra Kina